
Grupa: Mare„Albinuţele”
Prof. Papuc Loredana-Ioana
Tema anuală: „Când, cum şi de ce se întâmplă?”
Tema săptămânii: „Salutare, Zâna Primăvara!”
Tema activităţii: „Marea călătorie în lumea insectelor”
Forma de realizare: Activitate integrată ADP+ALA 1+ ADE +ALA 2
Tipul activităţii: verificarea şi consolidarea cunoştiinţelor şi deprinderilor anterioare
Forma de organizare: frontal, pe grupuri mici, individual;

ELEMENTE COMPONENTE ALE ACTIVITĂȚII INTEGRATE:
ACTIVITĂȚI DE DEZVOLTARE PERSONALĂ (ADP):
Întâlnirea de dimineaţă: Bună dimineaţa gâze mici, mă bucur că sunteţi aici!
Rutine:„Eu natura o iubesc şi vreau să o ocrotesc!” (deprinderea de a ocroti natura şi vietăţile )
Tranziţie: 
· „În marş noi pornim…”
· „Unul după altul …”
· „Ca fluturii zburăm …”
Activităţi pe domenii experienţiale (ADE)
DLC (Domeniul limbă şi comunicare – educarea limbajului)
· „Violeta şi furnica”- povestea educatoarei (poveste în făină)
Activităţi liber alese (ALA 1)
1. Artă (DOS): „Insectele vesele ”- aplicaţie 
2. Joc de masă:„Găseşte drumul insectelor”
3. Joc de rol: „Insectele gospodine”
4. Ştiinţă : „De-a cercetaşii …”
Activităţi liber alese (ALA 2)
· „Dansul insectelor”- dans tematic 
· „Fluturaşul şi albinuţa dansatoare”- joc distractiv şi de mişcare 

Scopul:Dezvoltarea capacităţii de a asculta o poveste şi de a reda ideile acesteia, utilizând o exprimare corectă, coerentă şi expresivă, precum şi exersarea unor deprinderi practice prin aplicarea lor în contexte variate, stimulând imaginaţia creatoare.
DIMENSIUNI ALE DEZVOLTĂRII:
· DEZVOLTAREA LIMBAJULUI, A COMUNICĂRII ŞI A PREMISELOR CITIRII ŞI SCRIERII 
Dimensiuni ale dezvoltării:
1.  Mesaje orale în contexte de comunicare cunoscute
Comportamente vizate:
1.1. Exersează, cu sprijin, ascultarea activă a unui mesaj în vederea înţelegerii şi receptării lui (comunicare receptivă)
1.2. Demonstrează înţelegerea unui mesaj oral, ca urmare a valorificării ideilor, emoţiilor, semnificaţiilor, etc (comunicare expresivă)
CAPACITĂŢI ŞI ATITUDINI ÎN ÎNVĂŢARE:
Dimensiuni ale dezvoltării:
2.Finalizarea sarcinilor şi a acţiunilor (persistenţă în activităţi).
3.Activare şi manifestare a potenţialului creativ.
Comportamente vizate:
2.1. Realizează sarcinile de lucru cu consecvenţă.
3.1.Manifestă creativitate în activităţi diverse.

Activităţi pe domenii experienţiale (ADE)
DLC:Domeniul limbăşi comunicare 
Educarea limbajului: „Violeta şi furnica”-povestea educatoarei (poveste în făină)
Obiective operaţionale:
· Să urmărească povestea concomitent cu manipularea şabloanelor;
· Să ȋnțeleagă mesajul transmis;
· Să redea conţinutul poveştii audiate prin intermediul imaginilor color din poveste potrivindu-le  corect;
· Să răspundă corect, din punct de vedere gramatical, la întrebările adresate;
ALA 1:
ARTA (DOS- Activitate practică):„Insectele vesele”- aplicaţie
· Să denumească corect materialele de pe masă;
· Săaleagă suportul pe care doreşte să realizeze aplicaţia;
· Sălipească seminţele/boabele pe suportul ales în mod creativ;
· Să păstreze o poziţie corectă a corpului la masa de lucru;
JOC DE MASĂ:“Găseşte drumul insectelor”
· Să găsească drumul insectelor cu ajutorul zarului și a pionilor; 
· Să respecte regulile jocului;
· Să exerseze abilităţile de comunicare şi cooperare;
JOC DE ROL:„Insectele gospodine”
· Să se costumeze corespunzător respectând indicaţiile primite;
· Să întindă cu pensula mierea pe fagure;
· Să decoreze în mod creativ prăjiturile realizate;
ŞTIINŢĂ:„De-a cercetaşii”
· Să observe şi să denumească insectelefolosind lupa şi binoclul;
· Să identifice insectele de pe fişele de la centru şi să le numere corect;
· Să scrie numărul de insecte corect pe fişă;
· Săaşeze corect albinele la stup;

STRATEGII DIDACTICE:
· METODE ŞI PROCEDEE: conversaţia, povestirea, explicaţia, brainstormingul, observaţia, jocul, exerciţiul, demonstraţia.
· MIJLOACE DE ÎNVĂŢĂMÂNT: 
DLC: imagini din poveste, făină, sită, şabloane cu povestea, laptop, telefon, suport telefon, proiector, panou de proiecţie;
ARTĂ (DOS): lut, aluat, carton colorat, foarfece, lipici, diferite seminţe/boabe, forme de insecte, fişe cu insecte;
JOC DE MASĂ: zaruri din polistiren, jocuri cu zar şi pioni pe pânză, jocuri cu zar şi pioni pe felie de lemn, pioni din pietricele cu insecte;
ŞTIINŢĂ : tricouri , eşarfe, pălării cercetaşi , lupe , binocluri, insecte, oraşul insectelor, fişe de lucru, instrumente de scris, un colţ din natură, flori, frunze, pensete, jetoane insecte de potrivit;
JOC DE ROL:costumaţii insecte, brăţări, coroniţe, şorţuleţe, faguri, forme de insecte, elemente de decor prăjituri, pensule pentru miere, miere, pahare pentru miere şi decor prăjituri, farfurii, şerveţele, jucării bucătărie, bucătărie de jucărie;

Bibliografie:
· Ministerul Educaţiei Naţionale, Curriculum pentru educaţie timpurie (a copiilor de la naştere până la vârsta de 6 ani), 2019;
· Metodica activităţilor instructiv-educative în grădiniţa de copii, Alexandru Gheorghe,
Editura Sitech, 2010;
· Metodica activităţilor de educare a limbajului în învăţământul preşcolar,Florica Mitu,editura Humanitas;

· https://ro.pinterest.com

SCENARIUL ZILEI
            Activitatea va începe cu intrarea copiilor în sala de grupă. Le voi spune că în sala de grupă avem o poieniţă unde sunt multe floricele, dar lipsesc insectele. Le propun să fie ei insectele astăzi şi să se aşeze pe floricele.
             Copiii se aşează pe floricelele de pe pernuţe. Le voi spune că în această poieniţă plină de floricele sunt şi 4 gȃze, prieteni buni ai Zânei Insectelor. Îi voi ruga să mă ajute să denumim gȃzele din sala de grupă. Albinuţa, buburuza, furnica şi fluturaşul le-au adus un tablou pe care trebuie să îl completăm. Vom folosi acest tablou pentru a face prezenţa şi vom vedea ce albinuţe sau insecte lipsesc.
Bună dimineaţa, eşti atent
Să vedem cine-i prezent!
           Fiecare copil îşi caută insecta cu imaginea chipului său şi o lipeşte în tablou.
Prietenii Zânei vor să vadă cât de multe lucruri ştiţi,de aceea sunt foarte atenţi la voi.
Apoi, vom realiza salutul:  „Bună dimineaţa gâze mici, mă bucur că sunteţi aici!”-copiii se vor saluta în sensul acelor de ceasornic unul după altul, atunci când sunt atinşi cu bagheta magică a albinuţei, spunând astfel: „Bună dimineaţa, fluturaş Teodor!”(denumireainsectei va fi luată de pe brătara pe care o are la mână ).
Calendarul naturii:

             “Toţi copiii s-au salutat,

Şi în semicerc s-au aşezat,
Acum vremea s-o comentăm,
Şi în calendar s-o notăm,
Să vedem oare…
Astăzi va fi soare?”

            Vom completa„calendarul naturii” amintind în ce anotimp suntem, ce zi a săptămânii este, data, luna, anul, fenomenul meteo şi felul cum ne îmbrăcăm.
Vom realiza activitatea de grup prin câteva versuri:

„Bună dimineaţa, nori/ soare!
Este ora de înviorare
Albinuţele tropăie din picioare
Vor să facă mişcare
Fluturaşii dau din aripioare
Vor să zboare până la soare
Buburuzele se învârtesc
Şi apoi se opresc
Furnicuţele în  pas vioi
Fac gimnastică 1,2,1,2,
Insectele se împrietenesc
Şi frumos în cerc se rotesc!


           Noutatea zilei. Dragi copii, în urmă cu câteva zile am primit o scrisoare şi un pachet de la Zâna Insectelor. Aceasta mi-a transmis că în această săptămână vom avea o zi specială în care va trebui sa mă costumez în Albinuţă. Poate că până la sfârşitul activităţii vă veţi transforma şi voi în insecte. 
Apoi, le voi spune că insectele prezente la noi în grupă au adus o scrisoare de la Zâna Insectelor. Le citesc scrisoarea.(Anexa 1)
             Le voi arăta copiilor Furnicuţa pentru a o cunoaşte şi apoi le voi spune că lupa este magică şi cu ajutorul ei putem descoperi multe, multe lucruri interesante.
              Le voi spune că Furnicuța ne-a adus o poveste foarte frumoasă, dar care apare doar dacă folosesc praful magic de la Zână. De asemenea, le voi dezvălui că astăzi la activităţi vom fi insecte gospodine, cercetaşi şi vom ajuta insectele să găsească drumul corect.
              Voi expune conţinutul poveştii folosindu-mă de şabloanele şi de praful magic primit. Preşcolarii vor vizualiza povestea pe ecranul proiectorului.(Anexa 2)
               Pentru a fixa împreună cu preşcolarii momentele şi mesajul poveştii, le voi arăta copiilor planșe cu imagini din poveste. Preșcolarii vor avea ca sarcinăsă potrivească imaginea color cu cea realizată din praful magic.
               Le voi arăta lupa magică şi furnica şi le voi spune că nu este neaparat nevoie de o lupă pentru a vedea lucrurile minunate pe care le realizăm în fiecare zi.
Trebuie să fim încrezători în forţele proprii şi să încercăm să facem cât mai multe lucruri frumoase.
               Pentru a putea descoperi celelalte surprize care vă aşteaptă la centre,furnicuţa ne invită să facem puţină mişcare:
„Unul după altul, în rând ne aşezăm 
Unul dupa altul, cu furnicuţa la baie plecăm!”
               Vom intra în sala de grupă să descoperim centrele pe tranziţia „În marş noi pornim, / Hai sădescoperim,/ Centrele le observăm,/ Şi apoi cu toţi lucrăm!”
              Vom trece pe la centre sădescoperim  materialele de pe măsuţe şi ce sarcini vor avea.
Copiii se vor împărţi la centrele de interes în funcţie de insecta descoperită pe brăţara primită de la Zână la începutul activităţii.
Astfel, copii vor fi împărţiţi la patru centre:
            Centrul Artă (DOS): Copiii vor trebui să lipească pe insecta de pe fişă, seminţe/ boabe de diferite culori şi dimensiuni, forme sau să realizeze din lut sau aluat insecte folosind formele de prăjituri,pe care să pună seminţe pentru a le decora.
             Centrul Joc de rol: Copiii se vor costuma în insecta pe care o are pe brăţară şi apoi să se aranjeze,să îşi pună şorţuleţul şi să facă o prăjitură cu formă de insectă,pe care apoi să o decoreze creativ.
             Centrul Joc de masă: Copiii se vor juca doi câte doi la jocurile de masă cu pioni şi zaruri găsite la centru.Pot alege pioni cu orice insectă doresc. 
              Centrul Ştiinţă: Copiii se vor îmbrăca precum un cercetaş cu tricou, eşarfă la gât şi pălărie pe cap,iar apoi vor descoperi în acel colţ de natură cât mai multe informaţii despre lumea insectelor.Vor găsi fişe cu insecte cu o diagramă încare să scrie numărul corespunzător al insectelor găsite, să potrivească insectele găsite în spaţiul cu iarbă şi să le ia cu penseta sau să ducă fiecare albinuţă la stupul cu acelaşi număr.
              După ce sunt prezentate cele patru centre, voi preciza că fiecare copil va participa la toate activităţile propuse la centre şi voi avea în vedere ca rotirea acestora să se realizeze în ordine şi fără conflicte.
                Pentru a şti unde să se aşeze în funcţie de insecta de pe brăţară, fiecare centru are un tub cu lumini care reflectă pe perete umbra insectei.
              În continuare se vor împărţi astfel:
„Ca albinele zburăm/ şi spre centru ne îndreptăm!”
„Ca fluturii zburăm/ şi către centru plecăm!”
„Ca furnicile ne aliniem/ şi spre centru plecăm!”
„Ca buburuzele ne învârtim/ şi la centru poposim!”
              Vom face câteva exerciţii de încălzire a mâinilor la centrul de Artă: „Mişcăm degeţelele, Batem tare palmele, Cade ploaia binişor, stoarcem rufele uşor!”
               În timp ce copiii lucrează, voi trece pentru a-i urmări cum lucrează, dacă respectă sarcinile de la centre sau pentru a-i ajuta acolo unde este nevoie. 
După terminarea activităţilor pe centre, copii vor face curat la mesele de lucru:

„Ne-am jucat, ne-am distrat
Jocul noi l-am terminat!
Materiale să adunăm
Ordine la centre să lăsăm!
         Iar acum în pas vioi
Facem rândul: unu, doi!”.

Copiii părăsesc sala de grupă pe tranziţia:                          
           „Albinele fac rândul!
Şi fluturii fac rândul!
             Unul după altul,
             În rând ne aşezăm,
            Vin şi furnicile!
            Şi buburuzele!
            Unul după altul
Din clasă noi plecăm!”

Copiii revin în sala de grupă şi se aşează nerăbdători la floricele pentru a ne juca în continuare. Astfel, vom realiza „Dansul insectelor”- un dans tematic pe melodia Hopa Hopa.
Dupa terminarea dansului, se aude un zgomot şi apare în sala de grupă o alta supriză(o alta albinuţă–pinnata Albinuţa)care nu a venit singură,are cu ea  o pereche de aripi de fluture şi o pereche de aripi de albină.Albinuţa le propune, prin biletelul ei, ca preşcolarii să realizeze un joc distractiv şi de mişcare „Fluturaşul şi Albinuţa dansatoare”.
Pentru a evalua modul cum au lucrat preşcolarii îi voi întreba ce anume le-a plăcut din activitatea desfăşurată astăzi. Apoi, voi aprecia modul în care au răspuns şi au participat la activitate.
Albinuţa, Zâna Insectelor şi cei patru prieteni sunt foarte bucuroşi că au învăţat cum să se comporte în diferite situaţii şi vă multumesc şi vă felicită pentru că aţi realizat cu succes toate sarcinile propuse. Pentru modul cum aţi participat la activitate, Albinuţa vă va recompensa cu câte o surpriză dulce cu ambalaj deosebit cu simbolul insectei care aţi reprezentat-o astăzi.
